**Csongrád Város Polgármesterétől**

Száma: REF/ 19-2/2023.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

**2023. június 22-ei ülésére**

**Tárgy:** Hozzájárulás a 2. sz. fogorvosi körzet praxisjogának átruházásához Dr. Nacsa Zsolt Árpád fogorvos részére, és a feladat-ellátási szerződés tervezet aláírására.

**Tisztelt Képviselő-testület!**

Dr. Kopasz Attila a 2. sz. fogorvosi körzet (6640. Csongrád, Gyöngyvirág u. 5., azonosító száma: 060096009) praxisjogával rendelkező fogorvos bejelentéssel élt Csongrád Város Polgármestere felé, mely szerint a 2. sz. vegyes fogorvosi körzet praxisjogáról 2023. augusztus 31. napjával le kíván mondani. Az önálló orvosi tevékenységről szóló 2000.évi II. törvény 2/A.§(1) bekezdése alapján bejelentette azon szándékát, hogy ezt a praxisjogot átruházás jogcímen el kívánja idegeníteni Dr. Nacsa Zsolt Árpád fogorvos részére. Dr. Nacsa Zsolt Árpád fogorvos nyilatkozik, kéri a személyével kapcsolatos Képviselő-testületi határozat meghozatalát, melynek kedvező tartalma esetén, kijelölési javaslat felterjesztésével él a praxiskezelő Országos Kórházi Főigazgatóság Alapellátásfejlesztési Igazgatóság felé.

Dr. Kopasz Attila fogorvos és Dr. Nacsa Zsolt Árpád közösen kérelmezik a T. Képviselő testülettől, hogy a meghozott határozatban a praxisjog vevőjének kijelölésére javasolja praxiskezelőnek Dr. Nacsa Zsolt Árpád fogorvost. Kérelmezők közösen kijelentik, személyeikben mindenben megfelelnek a fent leírt kérelem teljesítéséhez.

A praxisjog átruházásának megtörténte után Dr. Nacsa Zsolt Árpád feladat-ellátási szerződést kíván kötni Csongrád Városi Önkormányzattal, melynek megkötéséhez minden dokumentummal rendelkezik, és azokat beküldte önkormányzatunk részére. A praxiskezelő kedvező döntése alapján a 2. sz. fogorvosi körzet praxisjogának tulajdonosa Dr. Nacsa Zsolt Árpád, működtetője a Cg. 06-09-026365 cégjegyzékszámú Medenta Kft. székhely: 6640. Csongrád Halpiac u 7. Dr. Nacsa Zsolt Árpád fogorvos, a Medenta Kft. résztulajdonosa.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Hozzájárulás a 2. sz. vegyes fogorvosi körzet praxisjogának átruházásához Dr. Nacsa Zsolt Árpád fogorvos részére, és a feladat-ellátási szerződés tervezet aláírására” tárgyú előterjesztést és az alábbi döntést hozza:

1. Csongrád Városi Önkormányzat Képviselő - testülete a 2. sz. vegyes fogorvosi körzet praxisjog vevőjének kijelölésére javasolja a praxis kezelő Országos Kórházi Főigazgatóság Alapellátásfejlesztési Igazgatóság felé Dr. Nacsa Zsolt Árpád fogorvost.

A 2. sz. fogorvosi vegyes körzet működtetője a Cg. 06-09-026365 cégjegyzékszámú Medenta Kft. székhely: 6640 Csongrád, Halpiac u 7. Dr. Nacsa Zsolt Árpád a Medenta Kft. résztulajdonosa. A működtető köteles az egészségügyi alapellátást biztosító körzet feladatainak ellátásához szükséges jogszabályi feltételeknek megfelelni, és abban teljes körűen személyesen eljárni. A praxis működtetéséhez szükséges személyi feltételek tekintetében a szakdolgozó a Medenta Kft. alkalmazásában áll.

Felelős:Dr. Nacsa Zsolt Árpád fogorvos

Medenta Kft. ügyvezető

Határidő: 2023. augusztus 31.

1. Csongrád Városi Önkormányzat és a működtető Medenta Kft. között, 2023.09.01. napjától feladat-ellátási szerződés jön létre Csongrád város 2. sz. vegyes fogorvosi alapellátást biztosító körzet működtetésére, Dr. Nacsa Zsolt Árpád fogorvossal. Ezzel egy időben a 232/2022.(XII.15.) önkormányzati határozat szerint véglegessé vált 109-2/2022.sz. feladat - ellátási szerződés Dr. Kopasz Attila fogorvossal megszűntetésre kerül.

A képviselő-testület felhatalmazza a polgármestert az előterjesztés 1. sz. mellékletét képező feladat-ellátási szerződés tervezet aláírására. A végleges feladat-ellátási szerződés megkötésére az Országos Kórházi Főigazgatóság Alapellátásfejlesztési Igazgatóság, mint praxiskezelő, praxisjog kijelölése után kerülhet sor.

Felelős: Bedő Tamás polgármester

Dr. Nacsa Zsolt Árpád fogorvos

Határidő: azonnal

1. A Képviselő-testület felhívja Dr. Nacsa Zsolt Árpád fogorvost, hogy a praxisjog átvétellel kapcsolatos hivatalos bejelentéseket az Országos Kórházi Főigazgatóság Alapellátásfejlesztési Igazgatóságon, és a Csongrád - Csanád Megyei Kormányhivatal Szentes Járási Hivatal Népegészségügyi Osztályon tegye meg.

Felelős:Dr. Nacsa Zsolt Árpád fogorvos

Határidő: azonnal

1. Csongrád Városi Önkormányzat Képviselő - testülete felhívja a 2. sz. fogorvosi alapellátást biztosító körzet működtetőinek a figyelmét a széleskörű betegtájékoztatásra, valamint a folyamatos biztonságos betegellátás biztosítására.

Határidő: Folyamatos

Felelős: Dr. Kopasz Attila fogorvos

Dr. Nacsa Zsolt Árpád fogorvos

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa az érintettek

Csongrád, 2023. június 15.

Bedő Tamás

polgármester

(REF/19-2/2023) előterjesztés 1sz. melléklete

***Feladat- ellátási szerződés Tervezet***

mely, létrejött **Csongrád Városi Önkormányzat**, Csongrád, Kossuth tér 7. képviseletében, a …………..(…….) önkormányzati határozatában foglalt felhatalmazás alapján Bedő Tamás polgármester, másrészről **Medenta Korlátolt Felelősségű Társaság** 6640. Csongrád Halpiac u 7. (továbbiakban vállalkozó), **Dr. Nacsa Zsolt Árpád** fogorvosközött, Csongrád város 2. sz. vegyes fogorvosi körzetében, fogászati egészségügyi alapellátás feladatainak, vállalkozás keretén belül történő működtetésére alulírott napon és helyen, a következő feltételekkel.

Jelen feladat - ellátási szerződésben foglalt kötelezettség teljesítésében köteles személyesen eljárni. Ezek teljesítéséért személyes felelősség terheli.

1. Szerződő felek a 4/2000. (II.24.) EüM. rendeletben szabályozott feltételek figyelembe vételével, alkalmazásával, a fogorvosi feladatok egészségügyi vállalkozás keretében történő ellátására szerződést kötnek.
2. A felek rögzítik, hogy a Medenta Korlátolt Felelősségű Társaság, tagja Dr. Nacsa Zsolt Árpád fogorvos Onyt. száma: 89636

Oklevél sorszám: FOK-00023/2020/OKL

1. Jelen megállapodásra a Magyarország helyi önkormányzatairól szóló 2011. évi CLXXXIX. törvény; az egészségügyről szóló 1997. évi CLIV. törvény; a kötelező egészségbiztosítás ellátásairól szóló 1997. évi LXXXIII. törvény; az egészségügyi közszolgáltatások nyújtásáról, valamint az egészségügyi alapellátásról szóló 2015. évi CXXIII. tv.; és a 257/2001. (XII. 19.) Korm. rendelettel módosított, az egészségügyi alapból történő finanszírozás részletes szabályairól szóló 43/1999. (III.03.) Korm. rendelet az irányadó.
2. A feladat - ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzat a megállapodásban foglalt feltételek fennállása esetén, 2023. szeptember 01. napjától, határozatlan időtartamra hozzájárult a városban működő 2. sz. fogorvosi vegyes körzet (felnőtt és 0 - 18 éves korú) lakossága gyógyító és megelőző fogorvosi alapellátásának területi ellátási kötelezettséggel, a vállalkozó fogorvos általi vállalkozás keretében történő működtetéséhez, heti 40 órában. Azzal, hogy jelen megállapodás a Nemzeti Egészségbiztosítási Alapkezelővel kötött finanszírozási szerződéssel a szükséges működési engedélyen utcanévjegyzékkel, melyre a területi ellátási kötelezettség kiterjed és az orvosi felelősségbiztosítás szerződéssel együtt érvényes.

Az orvosi körzethatárok módosítása, új körzet kialakítása a Képviselő-testület hatásköre, melyet a vállalkozó tudomásul vesz.

1. Csongrád Városi Önkormányzat a 2. számú vegyes fogorvosi alapellátási körzet lakosságának fogászati alapellátása érdekében a vállalkozó fogorvos részére folyamatosan biztosítja a Dr. Szarka Ödön Egyesített Egészségügyi és Szociális Intézmény használatában lévő, Csongrád, Gyöngyvirág u. 5. szám alatti épület emeletén a 110-es rendelőhelyiséget (továbbiakban fogorvosi rendelő) időben elkülönített, rendeltetésszerű működéséhez szükséges egyéb helyiségek közös használatát térítésmentesen, 2023. szeptember 01. napjával kezdődően, külön megállapodás szerint.

A fogorvosi rendelő térítésmentes használatára a vállalkozó fogorvos jogosult. A használatba adás egyéb részletes feltételeit a Dr. Szarka Ödön Egyesített Egészségügyi és Szociális Intézménnyel kötött megállapodás tartalmazza.

1. Csongrád Város Önkormányzata, mint az épület tulajdonosa, a fogorvosi rendelő jelenlegi alapfelszerelését térítésmentesen biztosítja. Az alapfelszereltség megnevezésbe, a II. sz. fogászati rendelő helyiség épületében (6640. Csongrád Gyöngyvirág u 5. 110 - es rendelő) beépített berendezési és eszköztárgyak teszik ki. Az üzemeltetéshez szükséges, törvényi előírásoknak megfelelő tárgyi minimum feltételek, a Társaság tulajdonát képezik, melyeket a vállalkozó fogorvos által felvett leltár készletben szükséges nyilvántartásba venni. A fogorvosi rendelőben az orvosi gépek, műszerek javítása, felújítása, esetleges pótlása a vállalkozó fogorvos feladata. A szerződés megszűnése esetén az alapellátáshoz szükséges, a vállalkozó által vásárolt tulajdonát képező gépek, műszerek megvásárlását felajánlhatja az önkormányzatnak.

A Dr. Szarka Ödön Egyesített Egészségügyi és Szociális Intézmény a vállalkozó fogorvos terhére, a felek által megállapított és kölcsönösen elfogadott költségfelosztási elvek szerint, az igénybevett szolgáltatások után, a fogászati rendelőre jutó költségeket áthárítja.

A költségeket a vállalkozó fogorvos a részére kibocsátott számla alapján 8 napon belül köteles átutalni a Dr. Szarka Ödön Egyesített Egészségügyi Intézmény részére.

A fentieket és egyéb, az intézményt és a vállalkozó fogorvost érintő kérdéseket külön megállapodásban kell rendezni.

A vállalkozó fogorvos a más szolgáltatókkal vagy az intézmény alkalmazottaival közösen használt helyiségek, berendezési tárgyak, eszközök, műszerek karbantartásának, javításának rendjéről, közösen viselt felelősségről köteles a többi szolgáltatóval, illetve intézménnyel megállapodni és ezeket a szerződéseket az önkormányzatnak és az intézménynek bemutatni.

A vállalkozó fogorvos jogosult saját költségén a fűtés-, és az áramfogyasztás önálló mérését lehetővé tevő technikai megoldást alkalmazni, (almérő felszerelése vagy más módon), mely esetben ezen költségeket a mért fogyasztás alapján köteles megfizetni.

A fogorvosi feladatellátáshoz szükséges alapanyagokat és segédanyagokat a vállalkozó fogorvos biztosítja.

A fogászati rendelő rendeltetésszerű használata mellett szokásos felújításának, karbantartásának költsége a vállalkozó fogorvost terheli.

Amennyiben rendeltetésszerű használat mellett a szokásostól eltérő mértékű, rendkívüli kiadással járó felújítás szükségessége merülne fel, erre nézve a felek külön megállapodása lesz irányadó.

1. A vállalkozó az önkormányzat által jóváhagyott rendelési idejét köteles kifüggeszteni és betartani. Vállalkozó a rendelőben köteles jól látható hirdetményben tételesen felsorolni azokat a fogászati szolgáltatásokat, melyek a biztosítottak részére az alapellátás körében térítésmentesen vehetők igénybe, és azokat is – a díjak megjelölésével, - melyek térítéskötelesek. Vállalkozó szolgáltatásainak, rendeletekben nem szabályozott körben, díjtételeit maga szabadon állapítja meg.

Vállalkozó köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről szóló rendelkezések maradéktalan betartására.

1. A fogászati ellátást a vállalkozó fogorvos alkalmazásában álló, fogászati tevékenységet végző fogászati szakasszisztenssel együttműködve végzi és ellátja annak szakmai felügyeletét. Erre vonatkozó megfelelő alkalmazási ajánlatot a vállalkozó fogorvos elsőként a feladatot jelenleg is ellátó dolgozónak tesz, vállalja alkalmazását.
2. A vállalkozó fogorvos kötelezettséget vállal arra, hogy a jelen megállapodásban meghatározott működési területén a Nemzeti Egészségbiztosító Alapkezelővel kötött szerződés alapján a fogászati szolgáltatás és az iskola-egészségügyi ellátás körébe tartozó fogászati feladatainak a mindenkor érvényes jogszabályok és szakmai előírások szerint eleget tesz.

A **vállalkozó orvos elsődleges, személyes és folyamatos ellátást nyújt** a fogászati egészségi állapot megőrzése, a fogbetegségek megelőzése és gyógyítása céljából.

1. A vállalkozó megszervezi a saját helyettesítését. A vállalkozó helyettesítését csak olyan orvos láthatja el, aki a feladatkörre előírt feltételekkel rendelkezik.

Annak pénzügyi feltételeit, és a helyettesítést ellátó tevékenységéért úgy felel, mint a sajátjáért.

1. Csongrád Város Önkormányzata tudomásul veszi, hogy a Nemzeti Egészségbiztosítási Alapkezelő jelen szerződés hatálybalépését követően a finanszírozási összegeket (szerződés szerint) közvetlenül a vállalkozó fogorvos részére utalja át.
2. A vállalkozó szakmai felügyeletét a Csongrád - Csanád Megyei Kormányhivatal Népegészségügyi Osztály és a Nemzeti Egészségbiztosítási Alapkezelő, az utóbbi finanszírozásában való részvétele miatt érvényesítheti a meghatározott jogát.

Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. Szerződő felek jelen határozatlan időre szóló megállapodást 60 napos felmondási idővel jogosultak felmondani.

Csongrád Város Önkormányzata jelen feladat ellátási szerződést indokolással akkor mondhatja fel, ha

1. a vállalkozó a feladat ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszedi a jogszabályban foglalt működésre vonatkozó előírásokat,
2. a vállalkozó önálló egészségügyi tevékenység végzésére való jogosultságát bármely okból elveszti.

A feladat ellátási szerződést a felek hat hónapos felmondási határidővel írásban mondhatják fel.

Ilyen ok hiányában jelen megállapodás hat hónapos felmondási idővel, a tárgyév végére mondható fel írásban, a másik féllel közölt egyoldalú írásbeli nyilatkozattal. A szerződés bármilyen formában történő megszüntetésekor a szerződő felek kötelesek az utolsó napon egymás felé hiánytalanul elszámolni. Vállalkozó köteles az általa használt helyiségeket minden további elhelyezési igény nélkül ugyanezen a napon elhagyni. Jelen megállapodás 2023. szeptember 01. napjától lép hatályba és határozatlan időre szól. Megszüntetése, módosítása a felek közös megegyezésével írásban bármikor lehetséges.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni és egyben tudomásul veszik, hogy a szerződés módosítására, illetve felbontására a bejelentést követő 60 napon túl kerülhet csak sor.

1. A vállalkozást önhibáján kívül megszüntető – ideértve az esetleges jogszabályváltozás miatti megszüntetést – a fogorvos esetében, Csongrád Városi Önkormányzat az akkor hatályos jogszabályok szerint jár el.
2. Felek a jelen megállapodásból eredő per- vagy jogvita esetére kölcsönösen a Csongrádi Járásbíróság kizárólagos illetékességét kötik ki.

Csongrád, 2023. június ..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Csongrád Városi Önkormányzat Dr. Kopasz Attila

képv.: Bedő Tamás polgármester fogorvos

­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Horváth Vanda

ügyvezető

Medenta Kft.

2.

(REF/19-2/2023) előterjesztés 2. sz. melléklete

**Feladat-ellátási szerződés megszüntetése**

mely létrejött **Csongrád Városi Önkormányzat** (képviseletében: Bedő Tamás polgármester, székhely: 6640 Csongrád Kossuth tér 7.) és a Medenta Kft. (6640. Csongrád Halpiac u 7.) **Dr. Kopasz Attila** között.

Felek rögzítik, hogy közöttük 2022. október 28. napjával feladat-ellátási szerződés jött létre, mely megegyező tartalommal 232/2022.(XII.15.) önkormányzati határozat szerint véglegessé vált a 2. számú vegyes fogorvosi körzet feladatainak ellátására.

Dr. Kopasz Attila fogorvos azzal a kéréssel fordult Csongrád Város Polgármester felé, hogy 2023. 08. 31 - napjától praxisjogát le kíván mondani, és egyben praxis jogát átruházza más fogorvos részére.

Csongrád Városi Önkormányzat Képviselő-testülete 2023. június 22.-én megtartott ülésén a……… ….sz. önkormányzati határozatával elfogadta benyújtott kérelmet, így a közöttük létrejött Feladat-ellátási szerződést 2023. augusztus 31. napjával megszüntetik.

Csongrád, 2023. június 22.

Csongrád Városi Önkormányzat Dr. Kopasz Attila

Bedő Tamás polgármester fogorvos

Dr. Horváth Vanda

ügyvezető

Medenta Kft.